CELEX: C2005/106/33
Language: fi
Date: 2005-04-30 00:00:00
Title: Asia C-97/05: Verwaltungsgericht Darmstadtin 25.1.2005 tekemällään päätöksellä esittämä ennakkoratkaisupyyntö asiassa Mohamed Gattoussi vastaan Stadt Rüsselsheim

30.4.2005   
            
            
               FI
            
            
               Euroopan unionin virallinen lehti
            
            
               C 106/17
            
         Verwaltungsgericht Darmstadtin 25.1.2005 tekemällään päätöksellä esittämä ennakkoratkaisupyyntö asiassa Mohamed Gattoussi vastaan Stadt Rüsselsheim
   (Asia C-97/05)
   (2005/C 106/33)
   Oikeudenkäyntikieli: saksa
   Verwaltungsgericht Darmstadt on pyytänyt 25.1.2005 tekemällään päätöksellä, joka on saapunut yhteisöjen tuomioistuimeen 23.2.2005, Euroopan yhteisöjen tuomioistuimelta ennakkoratkaisua asiassa Mohamed Gattoussi vastaan Stadt Rüsselsheim seuraaviin kysymyksiin:
   
               1.
            
            
               Onko Tunisian kanssa tehdyn Euro-Välimeri-sopimuksen (EYVL L 97, 30.3.1998) 64 artiklalla oleskeluoikeuteen liittyviä vaikutuksia?
               Siinä tapauksessa, että 1 kysymykseen vastataan myöntävästi:
            
         
               2.
            
            
               Voidaanko Tunisian kanssa tehdyn Euro-Välimeri-sopimuksen 64 artiklassa olevasta syrjintäkiellosta johtaa sellainen oleskeluoikeudellinen asema, joka estää rajoittamasta oleskeluoikeuden voimassaoloaikaa, kun Tunisian kansalaisella on pysyvä työlupa, hän tekee tosiasiallisesti työtä ja hänellä on ulkomaalaislainsäädäntöön perustuvan päätöksen tekohetkellä tilapäinen oleskeluoikeus?
               Siinä tapauksessa, että 2 kysymykseen vastataan myöntävästi:
            
         
               3.
            
            
               Voidaanko Tunisian kanssa tehdyn Euro-Välimeri-sopimuksen 64 artiklan syrjintäkieltoon perustuvaa oleskeluoikeudellista asemaa määritettäessä ottaa huomioon ulkomaalaislainsäädäntöön perustuvan, voimassaoloajan rajoittamista koskevan päätöksen tekemisen jälkeinen ajankohta?
               Siinä tapauksessa, että kysymykseen 3 vastataan myöntävästi:
            
         
               4.
            
            
               Onko valtion oikeutetun intressin suojeluun vedottaessa noudatettava EY 39 artiklan 3 kohdassa vahvistettuja periaatteita?